jkorsvik/nowiki_second_scrape_merged huggingface dataset:
Sibianor

Sibianor er en slekt av edderkopper i gruppen hoppeedderkopper (Salticidae). 


== Utbredelse ==
Sibianor er utbredt i holarktis (den nordlige halvkule), samt i Kenya. 


== Utseende ==
Sibianor artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti (forkropp), kalt prosoma eller cephalothorax. Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkopper skiller seg ut ved at de har evnen til i en viss grad å fokusere blikket.


== Systematisk inndeling med norske arter ==
Slekten Sibianor er en gruppe som består av 13 arter i verden. I Norge er det registrert 2 arter. 

edderkopper
Opisthothelae
Araneomorfe edderkopper (Araneomorphae)
Neocribellata [= Labidognatha]
Entelegynae
hoppeedderkopper (Salticidae)
Sibianor
Sibianor aurocinctus (Ohlert, 1865).
rødknehopper er Sibianor larae (Logunov, 2001)


== Referanser ==


== Litteratur ==
Aakra, Kjetil. 2004. En innføring i edderkoppenes verden. Insekt-Nytt 29 (1/2) side 43


== Eksterne lenker ==
(en) Sibianor i Encyclopedia of Life 
(en) Sibianor i Global Biodiversity Information Facility 
(no) Sibianor hos Artsdatabanken 
(sv) Sibianor hos Dyntaxa 
(en) Sibianor hos Fauna Europaea 
(en) Sibianor hos ITIS 
(en) Sibianor hos NCBI 
(en) Kategori:Sibianor – bilder, video eller lyd på Wikimedia Commons 
Sibianor – detaljert informasjon på Wikispecies 
Hoppeedderkopper – edderkopper.net (norsk)
Jutta Bauer

Jutta Bauer (født 9. januar 1955 i Hamburg) er en tysk forfatter og illustratør av barnebøker.
Hun er utdannet ved Hochschule für bildende Künste Hamburg. Hun laget i sju år en tegneserie til ukebladet Brigitte og fra 1981 illustrerte hun bøker av blant annet James Krüss, Kirsten Boie, Peter Härtling og Christine Nöstlinger.
Hun skrev sin første bok i 1987: Abends, wenn ich schlafen geh, og hadde suksess med billedboka Opas Engel i 2001, som skildret et barns samtale med bestefaren som ligger for døden. Billedboka Schreimutter (2000) om en pingvinmamma ble tildelt Deutscher Jugendliteraturpreis i 2001. 
Hun fikk H.C. Andersen-prisen for illustrasjoner 2010.


== Referanser ==


== Eksterne lenker ==
ibby.org 2010 Awards
Benins kvinnelandslag i fotball

Benins kvinnelandslag i fotball representerer Benin i internasjonal fotball for kvinner.  
Benins erfaring i Afrikamesterskapet begrenser seg til en kvalifisering, i 2006. Benin slo Malawi hjemme og spilte uavgjort borte i innledende runde, og kom dermed videre til første kvalifiseringsrunde. Der spilte de 1-1 mot Elfenbenskysten, og kom videre etter straffesparkkonkurranse. I nivå to av konkurransen møtte Benin Mali, og tapte begge kampene.
Benin har også vært påmeldt til Afrikamesterskapet i 2008, men de trakk seg før turneringen begynte. Dermed er hjemmetapet mot Mali siste registrerte kamp for Benin.


== Se også ==
Afrikamesterskapet i fotball for kvinner
Liste over kvinnelandslag i fotball
Asak Miljøstein

Asak Miljøstein er Norges største leverandør av utemiljøprodukter i betong. Asak Miljøstein ble dannet i 1998 av de fire fabrikkene ASAK AS på Fetsund, Christianssand Cementstøberi AS i Kristiansand, Vikaune fabrikker i Stjørdal og Nordland Betongindustri i Bodø. I 2005 fikk ASAK AS og Christianssand Cementstøberi en ny eier, JGO Betong, de igangsatte bygging av en ny fabrikk på Hønefoss som stod ferdig i 2006. Året etter ble Østraadt Stein i Sandnes en del av Asak Miljøstein gjennom oppkjøp av JGO Betong slik at gruppen i dag består av 6 fabrikker i Norge. 
Utemiljøproduktene består av belegningsstein, heller, hagemur, støttemur, kantstein. I tillegg produseres det blokkprodukter som forskalingsblokk og pilarblokk ved alle seks fabrikkene. En viktig arena for bedriften er proff og prosjektmarkedet, og det produseres spesielle prosjektvarer som gangbaneheller og Permac til offentlige og private uterom over hele landet. 
De mest kjente merkevarene til Asak Miljøstein er Herregårdstein, Relieff og Mini Exclusive støttemur. I 2005 inngikk Asak Miljøstein et samarbeid med nederandske in-lite om levering av utelys til det norske markedet. Utelys har etter hvert blitt et populært innslag i norske hager.


== Eksterne lenker ==
Firmaets nettsted
Jørn Riel

Jørn Riel (født 23. juli 1931 i Odense) er en dansk forfatter. Han er særlig kjent for sine beretninger og skrøner fra Grønland.Riel er radiotelegrafist og navigatør og etter endt utdannelse deltok han i Lauge Koch-ekspedisjonen fra 1951 til 1953. De følgende 10 årene var han utstasjonert på Grønland. Han var senere engasjert som FN-observatør. 
Han debuterte i bokform med Mine fædres hus 1. En fortælling hvoraf man får et smukt ansigt i 1970.Riel mottok De Gyldne Laurbær i 1994 og Det Danske Akademis Store Pris i 2010.Han har mottatt Statens Kunstfonds hædersydelse siden 2004.


== Verker ==


== Referanser ==


== Eksterne lenker ==
(da) Jørn Riel på bibliografi.dk
(no) Publikasjoner av Jørn Riel i BIBSYS
Lauren Graham

Lauren Graham (født 16. mars 1967 i Honolulu på Hawaii) er en amerikansk skuespiller og produsent. Hennes mest kjente roller er Lorelai Gilmore i Gilmore Girls og Sarah Braverman i Parenthood.


== Referanser ==


== Eksterne lenker ==
(en) Lauren Graham på Internet Movie Database 
(sv) Lauren Graham i Svensk Filmdatabas 
(da) Lauren Graham på Filmdatabasen 
(da) Lauren Graham på Scope 
(fr) Lauren Graham på Allociné 
(en) Lauren Graham på AllMovie 
(en) Lauren Graham hos Rotten Tomatoes 
(en) Lauren Graham hos The Movie Database 
(en) Lauren Graham hos Internet Broadway Database 
(en) Lauren Graham hos Behind The Voice Actors
HMS «Astute» (S119)

HMS «Astute» (S119) er en britisk atomdreven undervannsbåt.
Hun ble bestilt 17. mars 1997 og ble sjøsatt  8. juni 2007 av Camilla, hertuginne av Cornwall med over 10 000 tilskuere til stede. Hun forlot basen i Faslane for sjø-testing 16. februar 2010, og dykket for første gang 18. februar.
HMS «Astute» drives av en Rolls-Royce PW2R atomreaktor og kan klare 29 knops fart i neddykket tilstand. Reaktoren trenger ikke å bli fylt på båtens 25 års levetid. Båten har utstyr for å gjenvinne rent vann og oksygen, og kan dermed sirkulere rundt hele jorden uten å måtte gå til overflatestilling. Hun har lager for tre måneder med mat for skipets mannskap på 98. Skipet er bevæpnet med inntil 38 BGM-109 Tomahawk kryssermissiler.


== Hendelser ==
22. oktober 2010 ble det rapportert at HMS «Astute» hadde gått på grunn ved øya Skye utenfor vestkysten av Skottland.8. april 2011 ble to personer skutt ombord på ubåten mens den lå til havn i Southampton. En offiser omkom, og en ble skadd. Det ble brukt et SA80 automatgevær under skytingen.


== Referanser ==
Fjørtoft Turn- og Idrottslag

Fjørtoft TIL er et norsk idrettslag fra Haram kommune i Møre og Romsdal.


== Kjente spillere ==
Karl Oskar Fjørtoft


== Eksterne lenker ==
Offisielt nettsted 
Balløya Fjørtoft
Klaus Ensikat

Klaus Ensikat (født 16. januar 1937 i Berlin) er en tysk grafisk designer og illustratør av barnebøker.
Ensikat studerte ved kunstindustrihøgskolen (Fachschule für Angewandte Kunst) i Berlin-Schöneweide 1954-58, og fortsatte ved skolen som lærer 1961–65. Fra 1958–61 arbeidet han med reklame. Siden 1965 har han vært frilanser i design og bokillustrasjoner. Han var professor ved Designhøgskolen (Fachhochschule für Gestaltung) i Hamburg 1995–2002. 
Han har blant annet illustrert Hobbiten av J.R.R. Tolkien.
Klaus Ensikat har fått flere priser: fra biennalen i Bratislava i 1979, illustratørpris på barnebokmessen i Bologna 1992, Deutscher Jugendliteraturpreis' ærespris i 1995 og H.C. Andersen-prisen for illustrasjoner 1996.


== Referanser ==


== Eksterne lenker ==
ensikat-bibliographie.de Arkivert 5. desember 2010 hos Wayback Machine.
goethe.de
Orvinfjella

Orvinfjella er et stort fjellparti som strekker seg over 100 kilometer mellom Wohlthatmassivet og Mühlig-Hofmannfjella i Fimbulheimen i Dronning Maud Land.
Orvinfjella består av følgende fjellpartier, fra vest til øst:

Filchnerfjella      72°00′00″S 7°30′00″Ø
Drygalskifjella     71°47′00″S 8°15′00″Ø
Fenriskjeften      71°53′00″S 8°15′00″Ø
Holtedahlfjella     71°50′00″S 9°00′00″Ø
Kurzefjella         71°58′00″S 9°23′00″Ø
Conradfjella        71°50′00″S 9°42′00″Ø
Dallmannfjellet     71°45′00″S 10°20′00″ØFjellpartiet ble første gang fotografert fra fly og grovt kartlagt av Den tyske antarktisekspedisjonen 1938–39 under ledelse av Alfred Ritscher. Orvinfjella ble ytterligere kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60 og oppkalt etter Anders K. Orvin, direktør for Norsk Polarinstitutt fra 1958 til 1960.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 10699
Orvinfjella Stadnamn i norske polarområde, Norsk polarinstitutt
Drygalskifjella

Drygalskifjella er en gruppe spredte fjell og nunataker beliggende mellom Filchnerfjella og Holtedahlfjella i fjellpartiet Orvinfjella i Fimbulheimen i Dronning Maud Land. Høyeste topp i Drygalskifjella er Ulvetanna, en del av fjellformasjonen Fenriskjeften sør i Drygalskifjella, med 2 931 moh.
Fjellpartiet ble oppdaget av Den tyske antarktisekspedisjonen 1938–39 under ledelse av Alfred Ritscher og oppkalt etter Erich von Drygalski, leder av Den tyske antarktisekspedisjonen 1901–03. Drygalskifjella ble kartlagt av norske kartografer basert på undersøkelser og flyfotografier fra Den norske antarktisekspedisjonen 1956–60.


== Referanser ==
Jacob Paludan

Stig Henning Jacob Puggaard Paludan (født 7. februar 1896 i København, død 26. september 1975) var en dansk forfatter.
Paludan vokste opp i et embetsmannsmiljø og ble utdannet farmasøyt. Han arbeidet noen år på apoteker i Danmark og Ecuador. Etter et års opphold i USA debuterte han med romanen De vestlige veje om en ung manns utfordringer i Amerika. Han sluttet som apoteker og livnærte seg en periode som eier av et hønseri, men kunne fra 1933 leve utelukkende som forfatter. 
I Fugle omkring Fyret fra 1925 er temaet konflikten mellom det nye og det gamle. I 1932–1933 skrev han sitt hovedverk, Jørgen Stein (i to bind Torden i Syd og Under Regnbuen). Jørgen Stein er en dannelsesroman, som beskriver den unge hovedpersonen som et uttrykk for krigsgenerasjonen 1914–18. 
Senere ga Paludan ut adskillige bind essays. I 1969 ga han ut Her omkring hjørnet, her blæser det mindre, en humoristisk skildring av en menneskeskjebne.
Paludan avsluttet sitt forfatterskap med fire små «livsregistreringer»: I høstens månefase, Sløret sandhed, Vink fra en fjern virkelighed og Låsens klik (den siste ble utgitt posthumt).


== Litteraturpriser og legater ==
1932 – Otto Benzons Forfatterlegat
1933 – Finansloven
1937 – Sophus Michaëlis' Legat
1939 – Holberg-medaljen
1942 – Det anckerske Legat
1943 – Emma Bærentzens Legat
1950 – Jeanne og Henri Nathansens Minnelegat
1951 – Herman Bangs Minnelegat
1951 – Ingenio et arti
1951 – De Gyldne Laurbær
1956 – Adam Oehlenschläger legatet
1957 – Henrik Pontoppidans Mindefonds Legat
1959 – Läkerols kulturpris
1960 – Medlem av Det Danske Akademi
1964 – Det Danske Akademis Store Pris
1965 – Statens Kunstfond
1967 – Dansk Forfatterforenings H.C. Andersen Legat
1970 – Herman Bangs Minnelegat
1974 – Blicherprisen
1975 – Statens Kunstfond, produksjonspremie


== Referanser ==


== Eksterne lenker ==
(da) Jacob Paludan på Filmdatabasen 
(da) Jacob Paludan på bibliografi.dk
Til deg

Til deg er et musikkalbum med Sissel Kyrkjebø. Albumet ble utgitt den 15. november 2010 og var hennes første soloplate på 5 år.


== Sporliste ==
«Velkommen hjem»
«Tätt intill dej»
«Saknar dej nu»
«Folkestadvisa»
«Den första sommaren»
«Hole In the World»
«Levande död»
«En dröm om dej och mej»
«Dagane»
«Goodbye»
Erik Knudsen

Erik Knudsen (født 27. mars 1922, død 12. november 2007) var en dansk forfatter. 
Erik Knudsen var født i Slagelse som sønn av lærere, noe han selv også utdannet seg til. Etter noen år innenfor folkeskolen ble han lærer på Krogerup Højskole, hvor han var i perioden 1954–82.


== Utvalgte verk ==
1945 – Dobbelte dage
1947 – Til en ukendt Gud
1949 – Blomsten og sværdet
1953 – Brændepunkt
1955 – Minotauros
1957 – Markedsanalyser
1958 – Sensation og stilhed
1961 – Frihed- det bedste guld (dramatik)
1963 – Journal
1966 – Nik, Nik, Nikolaj (dramatik)
1968 – Menneskebomben
1971 – Werner Holgersen (TV-dramatik)
1973 – Vietnam
1974 – Snart dages det brødre
1980 – Håb og handling
1983 – Fred og socialisme
1985 – Digte siden sidst
1986 – Ord fra Humlebæk
1988 – Hjemme i labyrinten
1990 – Sand


== Litteraturpriser og legater ==
1948 – Emma Bærentzens Legat
1949 – Morten Nielsens Minnelegat
1950 – Carl Møllers Legat
1954 – Nemos Forfatterlegat
1960 – Otto Benzons Forfatterlegat
1961 – Louisiana-Prisen
1961 – Jeanne og Henri Nathansens Fødselsdagslegat
1962 – Emil Aarestrup-medaljen
1963 – Holger Drachmann-legatet
1965 – Det Danske Akademis Store Pris
1966 – Medlem av Det Danske Akademi
1977 – Jeanne og Henri Nathansens Minnelegat
1978 – Holberg-medaljen
1987 – PH-prisen
1989 – Martin Andersen Nexø Fondens Pris
1996 – Drassows Legat


== Referanser ==


== Eksterne lenker ==
Biografi på Litteratursiden.dk
(da) Erik Knudsen på bibliografi.dk
Litteraturpriser.dk
Gem Lifestyle

Gem Lifestyle var et selskap grunnlagt av Mark Campbell i 2008 og registrert på Guernsey.Selskapet tilbød online pengespill, og markedsførte seg gjennom multi-level marketing.
I oktober 2009 knivstakk grunnlegger Mark Campbell sin kone til døde i en bisarr sjalusisak. Etter dette stoppet mye av selskapets virksomhet opp, og mot slutten av 2010 forsvant alle av selskapets nettsider.


== Referanser ==
Qibao

Qibao (kinesisk: 七宝, pinyin: Qībǎo, «syv skatter») er en by og en storkommune nordvest i bydistriktet Minhang i Shanghai i Folkerepublikken Kina. 
Den kan spores tilbake til De fem dynastiers og ti kongedømmers tid. Navnet kommer fra et tempel som tidligere stod i området.


== Referanser ==
UDFy-38135539

UDFy-38135539 er en Hubble Ultra Deep Field (UDF) klassifikasjon for en galakse som per 20. oktober 2010 er det objektet som er lengst unna Jorda.


== Se også ==
Abell 2218, tidligere rekordholder blant galaksene
IOK-1, rekorden før Abell 2218
JKCS 041, rekorden før IOK-1


== Eksterne lenker ==
Ser galakse som er over 47 milliarder lysår borte (Aftenposten 21.10.10)
Sven Holm

Sven Holm (født 13. april 1940 i København, død 11. mai 2019) var en dansk forfatter. Han debuterte i 1961 med novellesamlingen Den store fjende og gav senere ut en rekke noveller, romaner og skuespill. Av noveller og novellesamlinger gav han blant annet ut novellene  «Fortællingen om fiskene» og «Nedstyrtningen» i 1963. Hans første roman var Jomfrutur. En lille roman som kom ut i 1966 og skrev senere 10 romaner. Han skrev flere skuespill og debuterte med «Struensee var her : skuespil i 6 optrin om Christian VII» i 1977. 
Holm ble medlem av Det Danske Akademi i 2001. Han mottar Statens Kunstfonds hædersydelse.


== Litteraturpriser og legater ==
1967 – Carl Møllers Legat
1973 – Otto Benzons Forfatterlegat
1973 – Henrik Pontoppidans Mindefonds Legat
1974 – Det Danske Akademis Store Pris
1983 – Adam Oehlenschläger Legatet
1985 – Danske Dramatikeres Hæderspris
1985 – Otto Rungs Forfatterlegat
1990 – Jeanne og Henri Nathansens Minnelegat
1991 – Holberg-medaljen
1994 – Nordisk Dramatikerpris
1999 – Dansk Blindesamfunds Radiospilpris
2001 – Kritikerprisen


== Referanser ==


== Eksterne lenker ==
Biografi på Litteratursiden.dk
(da) Sven Holm på bibliografi.dk
Litteraturpriser.dk
(en) Sven Holm på Internet Movie Database 
(da) Sven Holm på Filmdatabasen 
(da) Sven Holm på danskefilm.dk 
(da) Sven Holm på danskfilmogtv.dk 
(en) Sven Holm hos The Movie Database
Jørgen Jacobsen Sonne

Jørgen Jacobsen Sonne (mest kjent som Jørgen Sonne) (født 15. oktober 1925 i København, død 9. september 2015) var en dansk dikter, forfatter og oversetter.
Sonne var cand.mag. i historie og engelsk og underviste på gymnasium og ved tre universiteter. I tillegg til sin skjønnlitterære forfattervirksomhet sto han bak flere oversettelser fra engelsk, fransk, tysk og spansk og var redaktør på mange antologier.
I 2000 ble han utnevnt til æresdoktor ved Roskilde Universitet.


== Utvalgte verk ==
Korte digte, 1950
Delfiner i skoven, 1951
Eroterne : serie, 1977
Af Didreks Saga, 1978
Thomas Kingo – væsen og værk, 2003
Emil Aarestrup prosa og person : en kulturel antologi, 2006


== Priser og legater ==
1954 – Carl Møllers Legat
1963 – Madame Hollatz' Legat
1964 – Otto Benzons Forfatterlegat
1966 – Holger Drachmann-legatet
1966 – Helge Rode Legatet
1967 – Gyldendals boklegat
1967 – Jeanne og Henri Nathansens Fødselsdagslegat
1967 – Statens Kunstfond Statens (livsvarig ytelse)
1976 – Det Danske Akademis Store Pris
1976 – Emil Aarestrup Medaljen
1982 – Adam Oehlenschläger Legatet
1992 – Morten Nielsens Mindelegat
1994 – Johannes Ewald Legatet
1995 – Det danske Akademiets Oversætterpris
2006 – Aage Barfoeds og Frank Lunds Legat
2009 – Leo Estvads Legat


== Referanser ==


== Eksterne lenker ==
Biografi på Litteratursiden.dk
Bibliografi på Bibliografi.dk
Litteraturpriser.dk
Nøkkelhullet

Nøkkelhullet er en merkeordning for matvarer som er etablert av myndighetene i Norge, Sverige og Danmark. Mattilsynet og Helsedirektoratet har ansvar for, eier, og driver merkeordningen i Norge, i Danmark er det Fødevarestyrelsen og i Sverige er det Livsmedelsverket.
Ordningen er innført med tanke om at det skal bli enklere for forbrukerne å velge produkter som i denne konteksten er definert som «sunne». Produkter merket med nøkkelhullsymbol inneholder mindre fett, salt og sukker, og mer fiber, enn andre produkter i samme matvaregruppe.
Symbolet settes utenpå ferdigpakkede matvarer og brukes bare på produkter som er viktige i det som helsemyndighetene har definert som et sunt kosthold. Fisk, frukt, bær, grønnsaker og poteter som ikke er innpakket, kan også merkes med nøkkelhullsymbolet. Produkter med tilsatt søtningsmiddel kan ikke merkes.
Det er frivillig å bruke symbolet og det er produsentenes ansvar å følge forskriften. Merkede matvarer skal ha næringsdeklarasjon slik at forbrukerne har mulighet til å sjekke innholdet av de viktigste næringsstoffene i produktet. Mattilsynet fører tilsyn for å kontrollere at reglene overholdes i Norge.
Merkeordningen har eksistert i Sverige siden 1989. 17. juni 2009 ble ordningen også innført i Norge og Danmark. Kravene til matvarer som kan få merket ble endret da ordningen ble nordisk.Merkeordniningen omfatter matvaregrupper som utgjør basis i et det som myndighetene definerer som et sunt og variert kosthold. Ordningen inkluderer ikke matvaregrupper som inneholder mye fett, salt og sukker og/eller lite næringsstoffer, som for eksempel sjokolade, snacks eller brus.
En undersøkelse av VG i oktober 2010, viste at merkede matvarer var opptil 50 % dyrere enn tilsvarende produkter uten merket.


== Referanser ==


== Eksterne lenker ==
Hjemmeside
Forskrift om frivillig merking av næringsmidler med Nøkkelhullet
Nøglehulsmærket (Danmark)
Nyckelhålsmärkning (Sverige)
Tomáš Slavík (syklist)

Tomáš Slavík (født 12. juni 1987 i Brno) er en tsjekkisk syklist som spesialiserer seg på BMX og four-cross. Han kjører for klubben RSP Racing Team.


== Meritter ==


=== BMX ===
4.-plass EM 2008 (Sveits)


=== Fourcross ===
Verdensmester 4x 2010
2.-plass sammenlagt World Cup (4 ganger)
6.-plass World Cup 4X 2007
9.-plass 4X World Cup 2008 (Italia)


== Referanser ==


== Eksterne lenker ==
Offisielt nettsted
Snorre verdens sinteste mann

Snorre verdens sinteste mann er en norsk tegneserie som handler om wannabe-gangstaen Snorre og den dårlige lattekaféen hvor han må jobbe sammen med katastrofeparet Louïs og Melis, og en rekke andre rollefigurer – deriblant «SV-kjerringen», «Julepakkisen», nerden Tord og rampeungene Soto&Simson&Max. 
Snorres rival er kurderen, som driver gangsta-hangouten Sheiks Palace på den andre siden av gaten. Sheiks Palace er stedet Snorre skulle ønske at han selv hadde, i stedet drives han til vanvidd av de politisk korrekte SV-akademikerne og Grünerløkka-hippe gjester som kommer i kafeen hvor han jobber. Det er ingen som vet hvem det er som driver kafeen, men mye peker i retning av SV-kjerringen eller en flokk nærsynte skinheads.  
Serien er tegnet av Karine Haaland som er en norsk tegneserietegner og illustratør. Seriens forløper begynte i tegneseriebladet Larsons gale verden i 1996 under navnet Karine Haaland. Serien gikk under navnet Piray i Pondus fra 2005, hvor hovedpersonen Snorre ble så populær at han fikk sin egen serie under navnet Snorre verdens sinteste mann i 2007. Snorre verdens sinteste mann gikk i Pondus fra 2007 til 2010, da den begynte i M. 


== Bibliografi ==


=== Bøker ===
2009: "Gøye tegneserier- Den Store Jubileumsboken" – Utgitt av Egmont Serieforlaget
2008: Naiv og brutal" – Egmont Serieforlaget
2007: For en gjeng – Egmont Serieforlaget
2005: Baller av stål, hjerte av gull – utgitt av Egmont Serieforlaget
2002: Streng, men urettferdig – utgitt av Schibsted
1999: Våre venner menneskene – utgitt av Schibsted, Bladkompaniet


=== Tegneseriehefter ===
2010: Snorre Verdens Sinteste Mann – Julealbum – Schibsted, Bladkompaniet
2010: Snorre Verdens Sinteste Mann – Sommeralbum – Schibsted, Bladkompaniet
2007: Nissen owns bad – Egmont Serieforlaget
2006: Julen 2006 – Egmont Serieforlaget
2005: Jul så det holder – Egmont Serieforlaget
2004: Superalbum – Schibsted, Bladkompaniet
Pietro Alessandro Guglielmi

Pietro Alessandro Guglielmi (1726–1804) var en italiensk komponist.


== Liv og virke ==
Faren Jacopo Guglielmi (født ca 1690 i Massa – død 1740 samme sted) var kapellmester og gav sønnen den første musikkundervisningen. Videre studier fulgte fra 1746 hos Giacomo Puccini d.e.  ved Conservatorio di Santa Maria di Loreto i Napoli og hos Francesco Durante. 
I 1762 ble Guglielmi hoffkapellmester i Dresden, deretter virket han i Braunschweig og fra 1767 i London. Fra 1772 var han tilbake i Napoli og i 1793 ble han domkapellmester ved San Pietro i Roma.
Guglielmi var en usedvanlig produktiv komponist og skrev mer enn hundre operaer, ni oratorier, ett rekviem, én miserere, motetter, symfonier, kammermusikk,  samt sonater og annet for cembalo og pianoforte. 
Sønnen Pietro Carlo Guglielmi var også en vellykket operakomponist. 


== Referanser ==


== Kilder ==
Pasqualino Bongiovann: «GUGLIELMI», treccani.it. Dizionario Biografico degli Italiani - Volume 60 (2003).  Hentet 1. august 2022.


== Eksterne lenker ==
(de) Liste over sceneverk av Pietro Alessandro Guglielmi på grunnlag av MGG på Operone
(it) Søk etter operaer av Pietro Alessandro Guglielmi (oppslagsord i søkefeltet Autore: «Guglielmi Pietro Alessandro») i Corago-databasen ved Universitetet i Bologna
(en) Fritt tilgjengelige noter av Pietro Alessandro Guglielmi i International Music Score Library Project